钦定古今图书集成/明伦汇编/氏族典/第401卷 > 《凌迪知万姓统谱》 > 喜宁
## 钦定古今图书集成/明伦汇编/氏族典/第401卷 > 《凌迪知万姓统谱》 > 喜宁

按《明外史喜宁传》：“宁本降番，正统中御用监太监也。
太监王彦卒，英宗命宁捡阅其家财，私取财物无筭，
为彦妻所诉，诏宥宁罪。宁负宠，侵太师英国公张辅，
使弟胜率家奴自宫者，毁辅佃户居室，殴家人，妻堕
孕死。事发，宥胜赎徒。土木之役，宁从帝陷于敌，辄为
也先画策，邀求赏赐，导以入边寇掠。尚书于谦授策”
边将，使人擒宁。会上皇知宁谋，患之，言于也先，使宁
先还京索礼物，而命校尉袁彬以密书报宣府。宁至
独石，遂为参将杨俊擒至京。诏群臣杂治具服。景泰
元年三月磔于市。